**BULL møte 42 - Referat**

Tid: Torsdag 7. desember 2017, kl. 13:00

Sted: Groruddalssatsingens lokaler i Lindeberg senter

Hovedtema: Faggruppenes arbeid med bærekraftig bolig- og byutvikling

Til stede: Kjell, Susan, Bente, Rolf, Peter, Inge, Terje, Ricard, Gustav, Arvid, Hans Kristian, Sverre (ref).

Forfall meldt: Christian, Johan-Ditlef, Jon, Marco, Solveig, Magnus, Sven Erik, Jostein, Ragnhild, Lasse, Bernt, Jan U H, Lene.

SN 15 des 17

|  |  |  |
| --- | --- | --- |
|  | *Sak* | *Oppfølging* |
| **1** | **Referat BULL-møte 41 den 19. oktober 2017**  Ingen kommentarer. Referatet godkjent  **Dagsorden og innkalling for møte 42**  Godkjent uten kommentar |  |
| **2** | **Urban Future – konferansen i Oslo mai 2019**  Oslo kommune er vert for den internasjonale konferansen Urban Future, 22.- 24. mai 2019, i egenskap av at Oslo er utpekt som Europeisk miljøhovedstad. Inge informerte om konferansen og om idedugnad 19.01.2018. Utgangspunktet vårt er mulighetene for å kunne påvirke og medvirke i en stor internasjonal konferanse om temaer knyttet til bærekraftig byutvikling.  Det ble oppfordret til at hver av faggruppene deltar med (minst) én representant. Gruppene informerer Inge om hvem som melder seg på.  Mer info på lenken nedenfor:  <https://www.futurebuilt.no/Arrangementer#!/Arrangementer/Urban-Future-konferansen-delta-i-programutviklingen> | *Faggruppene*  *Inge følger opp og koordinerer* |
| **3** | **BULLs bidrag til bærekraftig bolig- og byutvikling i 2018**  Møte 41 sluttet seg til styrets forslag om at «Bærekraftig byutvikling» skal gjennomsyre arbeidet kommende år. Hver faggruppe får ansvaret med å forberede og gjennomføre hovedsaken i et plenumsmøte i første halvår. Gruppene kan gjerne trekke med samarbeidspartnere som innledere eller drøftingspartnere.  Møteplan og hovedtema på BULL-møtene første halvår 2018:   * BULL 43 torsdag 1. feb. – Tema: Bymiljø - Ansvar: Bymiljøgruppa * BULL 44 torsdag 15. mars – Tema: Bolig - Ansvar: Boliggruppa   Årsmøtet blir første del av møtet. - Ansvar: Styret   * BULL 45 torsdag 14. juni – Tema: Regional ATP - Ansvar ATP-gruppa   **3a Faggruppe areal- og transportplanlegging ATP**  v/ Hans Kristian og Terje Gruppa foreslo å fokusere på gjennomføring på regionalt nivå. Dette vil omhandle følgende nøkkelord:  Avtaleverk – Regionalplan – dannelse av Regionråd.  Hans Kristian vurderer å skrive avisartikkel om temaet. I tillegg til Budstikka er antakelig Dagsavisen den som mest sannsynlig vil være interessert i en slik artikkel.  **Faggruppe ATP består av Hans Kristian, Arvid, Gustav, Rolf, Richard, Jostein og Terje. Terje overtar som leder/ kontaktperson.**  Arvid refererte fra et brev fra KMD-minister Sanner til Leirfjord kommune om retningslinjer for lokalisering. Uttalelsen fra Sanner skulle innebære at *Statlige retningslinjer for samordnet bolig-, areal- og transport-planlegging* (SR-BAT) ikke skulle gjelde for lokalisering av statlige arbeidsplasser. Arvid undersøker dette nærmere, og følger evt. opp med avisartikkel. (Etterskrift: Arvid har korrigert dette i e-post til alle datert 08.12.17. Det blir derfor ingen avisartikkel).  **3b Faggruppe bolig- og områdeutvikling** v/Sven Erik m fl.  Alle i faggruppe bolig hadde forfall, men gruppa v/Sven Erik redegjorde for sine intensjoner i et på forhånd utsendt notat.  Fornebu brukes som Case. Hensikten er å lære av den politiske beslutningsprosessen. På Fornebuseminaret kan gruppa være opponent.  Gruppa foreslo følgende hovedtemaer:  **Boligmarked:** priser og kvalitet, utbyggingsavtaler, sosiale boliger  **Utearealer:** planelement, utforming, bruk, forvaltning, drift, vedlikehold  **Boliger:** kvalitet, utforming, kostnad  Det ble på møtet foreslått: - At gruppa kan gjøre en sammenfatning av alt som har med bærekraft i boligbygging å gjøre.  - At gruppa samarbeider med FutureBuilt.  - At Sammenhenger mellom økonomi, finansiering og boligproduksjon redegjøres for.  - At det samarbeides med OAF senior og evt PBE om temaet bokvalitet.  **Faggruppe Bolig består av Magnus, Jon, Solveig, Johan-Ditlef, Sven Erik, Lene, Bernt, Ketil. Magnus er leder/ kontaktperson.**  **3c Faggruppe Bymiljø** v/ Susan og Bente  Susan med støtte av Bente redegjorde for faggruppas intensjoner om hovedpunkter i arbeidet:  AKSJONSPUNKTER:  Målsetting:  -Vi må gjøre noe som tar utgangspunkt i hva BULL kan gjøre best, ikke noe som andre kan gjøre bedre.  -Vi kan komme med gode innspill som får andre, ansvarlige, aktører til å ta opp viktige tema.  -Vi kan også påvirke opinion på slike temaer.  -Vi bidrar alle på fritid, og dermed må vår innsats være lystbetont og moro for oss selv.  KOKEBOK FOR BYBYGGERE  Gruppen tar sikte på å skrive noe som kan brukes som kortere innslag, men som kanskje blir til et publiserbart produkt – med preg av kokebok. Mange kategorier "matretter" ble diskutert. Her er en oversikt:  Overordnet tema: KVALITET I BYMILJØ.  Inkluderer historikk om hvordan holdninger og praktiske løsninger mht bymiljø har utviklet seg over tid.  Øvrige tema:  IDENTITET OG STRUKTUR  BYROM OG GATELØP  DET GRØNNE OG BLÅ  STØY  MØTEPLASSER  SIKKERHET  SKAPING AV BYMILJØ  FUNKSJON OG TEKNIKK  Listen vil endre seg over tid.  **Faggruppe Bymiljø består av Susan, Peter, Bente, Jan, Inge, Lasse og Sverre. Susan er leder /kontaktperson.** | *Dette følges opp i de enkelte faggrup-penes arbeid*  *Hans Kristian*  *Faggruppe ATP*  *Terje*  *Arvid*  *Faggruppe Bolig*  *Magnus*  *Susan og Bente*  *Faggruppe Bymiljø*  *Susan* |
| **4** | **Erfaringsseminar om byutvikling på Fornebu, mai 2018**  Arbeidsgruppa v/Hans Kristian og Rolf presenterte opplegg. Målgruppene for seminaret vil i tillegg til BULL være blant annet Statsbygg, Oslo kommune og Bærum kommune. Foreløpig har en tenkt seg at seminaret tar opp følgende tema, som kanskje reduseres til fire a 100 minutter. HK og Rolf innleder på alle tema, og to opponenter på hvert tema.  MILJØ  TRANSPORT  BOLIG (herunder form og økonomi)  NÆRING  ORGANISASJON / ADMINISTRASJON  PLANPROSESS  Tidspunkt ble drøftet og møtet landet på torsdag 3. mai, alternative dager kan være 2. eller 4. mai. Arbeidsgruppa /styret fastlegger endelig dato og sted, for eksempel i OBOS nye lokale på Fornebu. | *Hans Kristian og Rolf*  *Arbeidsgruppa for Fornebuseminaret* |
| **5** | **Infosaker og løpende oppgaver**  Gustav og Terje informerte om Osloboka – en krevende oppgave. Arbeidet har til nå hatt fokus på de 3 første kapitler. Forfatterne melder om status etter hvert. Urban Future – konferansen i 2019 vil bli en viktig milepæl.  Gustav informerte om bullby.net. Det settes av midler til å fornye nettsidens layout. Nettsideredaksjonen har behov for mer arbeidskraft.  Vennligst ta kontakt med Gustav. | *Terje og Gustav*  *Gustav*  *Alle* |
| **6** | **Eventuelt**  Arne Rolland i Røa vel ønsker hjelp til arbeid med plansmie.  Interesserte kan ta kontakt direkte med Rolland.  Kjell har skrevet et leserinnlegg om regjeringskvartalet og demokrati. Han sender dette til alle i BULL. | *Alle*  *Kjell* |

*Kommende møter:*

Styremøte 1-18, tirsdag 23. januar kl 1300 hos Inge

BULL-møte 43, torsdag 1. februar kl 1300. Hovedtema: Bymiljø – møtested ikke fastlagt

BULL-møte 44, torsdag 15. mars kl 1300. Årsmøte + Hovedtema: Bolig

BULL-møte 45, torsdag 14. juni kl 1300. Hovedtema: Regional ATP